Dječji vrtić JUREK
Novo naselje 4, 
49245 Gornja Stubica

KLASA: 400-02/25-01/003
URBROJ: 2113-60-01-25-7

U Gornjoj Stubici , 28.11.2025.


Obrazloženje Financijskog plana za 2026. godinu te projekcije za 2027. i 2028. godinu proračunskog korisnika Dječji vrtić JUREK


I. OPĆI DIO 

Financijski plan izrađen je sukladno uputi za izradu prijedloga financijskih planova proračunskih korisnika Općine Gornja Stubica za razdoblje – 2026.-2028., a temelji se na važećoj ekonomskoj cijeni, broju upisane djece i planiranom upisu djece u izdvojeni objekt.

Financijski plan pruža financijsku podlogu za ostvarivanje Godišnjeg plana i programa Dječjeg vrtića i Kurikuluma Dječjeg vrtića JUREK za pedagošku godinu 2025./2026.g koji su doneseni sukladno Državnom pedagoškom standardu te temeljem odgojno obrazovnih vrijednosti, ciljeva i načela Nacionalnog kurikuluma za rani predškolski odgoj i obrazovanje.

	
II. PRIHODI 


Kao proračunski korisnik Općine Gornja Stubica, a sukladno Uputi za izradu prijedloga financijskog plana proračunskog korisnika Općine Gornja Stubica za razdoblje 2026.-2028 te čl. 32 Zakona o proračunu (NN 87/08, 136/12, 15/15, 144/21), Dječji vrtić JUREK izradio je Prijedlog financijskog plana prema kojem se prihodi iz nadležnog proračuna za financiranje redovne djelatnosti planiraju u iznosu od 750.000,00 €   a sastoje se od općih prihoda i primitaka u iznosu od  622.000,00 € i 128.000,00 € iz sredstava za fiskalnu održivost  dječjih vrtića.


Ukupni prihodi za 2025. godinu planirani su u iznosu od 1.078.000,00 eur












RAČUN PRIHODA:


	Brojčana oznaka i naziv
	Tekući plan 2025.
	Plan 2026.
	Projekcija 
 2027.
	Projekcija 
 2028.

	UKUPNO PRIHODI
	809,590,00

	1.078.000,00
	1.078.000,00
	1.078.000,00

	1 Opći prihodi i primici
	452,000,00
	622.000,00
	622.000,00
	622.000,00

	3 Vlastiti prihodi
	50,00

	100,00

	100,00

	100,00


	4 Prihodi za posebne namjene
	221.340,00
	321.200,00
	321.200,00
	321.200,00

	5 Pomoći
	136.000,00
	134.500,00
	134.500,00
	134.500,00

	6 Donacije
	200,00
	200,00
	200,00
	200,00



	
· [bookmark: _Hlk151709193]OPĆI PRIHODI I PRIMICI proizlaze iz prihoda nadležnog proračuna Općine Gornja Stubica 
za financiranje redovne djelatnosti

· 6711 prihodi iz nadležnog proračuna za financiranje rashoda poslovanja 
Prihodi iz nadležnog proračuna za financiranje rashoda poslovanja odnose se na financiranje rashoda za zaposlene (plaće) te ostalih rashoda za zaposlene (jubilarne, pomoći, dar za djecu, Božićnica i sl.). Planirana sredstva na ovom kontu veća su u odnosu na 2025.  jer se planira povećanje broja djece otvaranjem izdvojenog objekta. Planirana sredstva za 2026. kao i projekcije za 2027. i 2028. godinu iznose 622.000,00 eura što je za 170.000,00 eur-a više u odnosu na plan za 2025. godinu. 


· VLASTITI PRIHODI

· planirana su sredstva na kamate po viđenju u iznosu od 100 eura godišnje. 

·  PRIHODI ZA POSEBNE NAMJENE

· temeljem uplata roditelja, povećanja broja djece zbog planiranog otvaranja izdvojenog objekta planirano je povećanje prihoda za sufinanciranje cijene usluge – roditelji te je za 2026. godinu planiran prihod od 321.200,00 eur.

· POMOĆI

· POMOĆI IZ DRŽAVNOG PRORAČUNA KROZ OPĆE PRIHODE I PRIMITKE –

odnose se na sredstva koje  za fiskalnu održivost dječjih vrtića te su planirana u iznosu od 128.000,00 eur-a
· OSTALE POMOĆI

odnose se na sredstva koje Ministarstvo znanosti i obrazovanja uplaćuje dječjem vrtiću za potrebe predškole i za djecu s teškoćama te su navedena sredstva planirana u iznosu od 6.500,00 eur-a

· DONACIJE

· odnose se na  donacije od fizičkih osoba, trgovačkih društava i od ostalih subjekata izvan općeg proračuna. Navedena sredstva planirana su za 2026. godinu u iznosu od 200,00 eur-a.

RASHODI 

Ukupni rashodi prema svim aktivnostima i projektima Financijskog plana za 2026. godinu iskazani su u iznosu od 1.078.000,00 eura. 

	Razred
	Naziv rashoda
	Tekući plan 2025.
	Plan 2026.
	Projekcija
 2027.
	Projekcija 
2028.

	 
	UKUPNO RASHODI
	
856.809,00
	1.078.000,00
	1.078.000,00
	1.078.000,00

	3
	Rashodi poslovanja
	821.630,00

	1.066.000,00
	1.066.000,00
	1.066.000,00

	31
	Rashodi za zaposlene
	68.000,00
	903.300,00
	903.300,00
	903.300,00

	32
	Materijalni rashodi
	139.280,00
	160.650,00
	160.650,00
	160.650,00

	34
	Financijski rashodi
	1.350,00
	2.050,00
	2.050,00
	2.050,00

	4
	Rashodi za nabavu nefinancijske imovine
	35.180,00
	12.000,00
	12.000,00
	12.000,00

	42
	Rashodi za nabavu proizvedene dugotrajne imovine
	35.180,00
	12.000,00

	12.000,00

	12.000,00





· RASHODI ZA ZAPOSLENE ( konto 31)

Temeljem povećanja osnovice za obračun plaća u Dječjem vrtiću, smanjenju nestručnih zamjena, planiranim potrebama za nova zapošljavanja zbog otvaranja izdvojenog objekta, planirali smo rashode za zaposlene za 2026. godinu u iznosu od 1.066.000,00 eur što je povećanje za 244.370,00 eura u odnosu na plan za 2025. godinu.

· MATERIJALNI RASHODI ( konto 32)
 Planiraju se u iznosu od 903.300,00 eur-a. U materijalne rashode ulaze  rashodi za službena putovanja, naknade za prijevoz, službeno usavršavanje zaposlenika, rashodi za materijal i energiju, materijal i sirovine, energija, materijal  i dijelovi za tekuće investicijsko održavanje, sitni inventar, komunalne usluge, zakupnine i najamnine, računalne usluge. Temeljem planiranog povećanja broja djece, planiranog povećanja nabave namirnica, otvaranja izdvojenog objekta te uslijed poskupljenja na tržištu, navedeni rashodi su povećani u odnosu na 2025. godinu.

· FINANCIJSKI RASHODI ( konto 34)

Navedeni rashodi odnose se na usluge banaka i usluge platnog prometa te su planirani u iznosu 2.050,00 eur-a

· RASHODI ZA NABAVU PROIZVEDENE DUGOTRAJNE IMOVINE ( konto 42)

Navedeni rashodi za 2026. godinu planirani su u iznosu od  12.000,00 eur-a  što je smanjenje za 23.180,00 eura u odnosu na 2025. godinu.  U 2025. godini izvršili smo nabavu opreme za planirani izdvojeni objekt.  U navedene rashode ulaze rashodi za nabavu opreme, računala i računalne opreme te ulaganja u računalne programe.


III. PROJEKCIJA FINANCIJSKOG PLANA ZA 2027. I 2028. GODINU

Kod projekcije financijskog plana za 2027. i 2028. godinu potrebno je istaknuti da su stavke  tih financijskih planova rađene temeljem financijskog plana za 2026. godinu te su stavke ostale na razini plana 2026. godine.

	



POSEBNI DIO


 Sažetak djelokruga rada 
	
Dječji vrtić JUREK izgrađen je sredstvima Europske unije i Republike Hrvatske te iz sredstava Proračuna Općine Gornja Stubica. Novoizgrađeni dječji vrtić u vlasništvu je Općine Gornja Stubica, OIB Osnivača: 82071829681, Matični broj Osnivača: 02544369. Sjedište Osnivača je u Gornjoj Stubici, Trg svetog Jurja 2, Krapinsko - zagorska županija.

Dječji vrtić JUREK je javna ustanova koja u okviru djelatnosti predškolskog odgoja i obrazovanja djece rane i predškolske dobi ostvaruje programe odgoja, obrazovanja, zdravstvene zaštite i unapređenje zdravlja,  prehrane i socijalne skrbi u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji kao i druge programe koje vrtić ostvaruje u dogovoru s roditeljima djece.

Dječji vrtić će u 6 odgojnih skupina ostvarivati i provoditi sljedeće programe:
· redoviti desetosatni program njege odgoja, obrazovanja, zdravstvene zaštite i unapređenja zdravlja te prehrane djece rane i predškolske dobi za djecu od navršene godine dana do polaska u školu u dvije jaslične i četiri vrtićne skupine
· program predškole koji je obavezan za djecu u godini pred polazak u školu koja nisu obuhvaćena redovitim programom
Provest ćemo i CAP program za koji je stručno osposobljen jedan tim te druge obogaćene redovite programe koji obogaćuju ponudu sadržaja djeci, njihovim roditeljima i zaposlenicima: program obogaćen elementima folklora u vrtićnim skupinama te program ekovrtića za svu djecu. Kraći sportski programi rolanja, nogometa, košarke ili plivanje provodit će se sukladno interesu roditelja u suradnji s vanjskim izvođačima. Svojim stručnim dispozicijama i  kompetencijama pratit ćemo potrebe korisnika i nastojati ih zadovoljiti u najvećoj mogućoj mjeri.
Rad s djecom organizirali smo u jasličnim i vrtićkim skupinama sukladno važećim zakonima i standardima.
Rad će se odvijati u dvije jaslične i četiri vrtićke skupine redovitog desetsatnog programa, kao i u jednoj skupini obveznog kraćeg programa predškole.
Stručno pedagoški poslovi ostvarivat će se u svezi s odgojno-obrazovnim, zdravstvenim i socijalnim radom radi zadovoljavanja potreba i interesa djece te stvaranja primjerenih uvjeta za rast i razvoj u dopunjavanju obiteljskog odgoja, u suradnji s roditeljima i okruženjem.

	b) Obrazloženje programa

1. Redovni desetsatni program ranog odgoja i obrazovanja djece predškolske dobi

Program je namijenjen djeci od navršenih godinu dana starosti do polaska u osnovnu školu, odnosno navršenih sedam godina života.  Program se provodi u sobama dnevnog boravka za svaku odgojno - obrazovnu skupinu, u razdoblju trajanja pedagoške godine, od 1. rujna tekuće do 31. kolovoza iduće kalendarske godine.
Cilj: Osigurati optimalne prostorne, vremenske i kadrovske uvjete za normalan tjelesni, emocionalni i socijalni, kognitivni, govorni i kreativni razvoj djece u dobi od jedne godine do polaska u osnovnu školu, a u skladu s uvjetima i mogućnostima dječjeg vrtića.
Bitne zadaće:
· podizati cjelokupno ustrojstvo rada na što višu razinu;
· usklađivati radno vrijeme vrtića s potrebama zaposlenih roditelja;
· praćenje i snimanje potreba djece i roditelja za pojedinim programom, vremenom boravka u vrtiću, zadovoljavanje  istih uvođenjem promjena u  ustrojstvo rada;
· raditi na osvješćivanju radnih uloga zaposlenika po svim strukturama (tko što radi, odgovornost, granice);
· provođenja mjera iz Programa mjera povećanja sigurnosti u Dječjem vrtiću JUREK
· u svim segmentima dnevnih rutina i ritma (objeda, popodnevnog odmora, boravka na otvorenom i sl.) biti fleksibilni i brzo reagirati na potrebe djece.

	RASPORED ODGOJNIH SKUPINA I ODGOJITELJA - REDOVITI DESETOSATNI PROGRAM

	
	
	
	
	

	Odgojno -obrazovna skupina
	Dob djece
	Broj djece
	Veličina sobe u m2
	Ime i prezime odgojitelja/ice

	JASLIČNA SKUPINA  -  "KRIJESNICE"
	1,2 - 2,2 god.
	10
	60
	Marinela Županec, VŠS, odgojiteljica                                   Renata Hegol, nestručna zamjena

	JASLIČNA SKUPINA -            "SOVICE"
	2,2-2,11    god.
	14
	60
	Ivana Zebić, VŠS,         odgojiteljica                                     Ivana Jambrečina, nestručna zamjena

	Ukupno jaslice
	24
	120
	 

	VRTIĆNA SKUPINA -             "LEPTIRIĆI"
	3-3,11       god
	21
	60
	Lorena Herceg, VŠS, odgojiteljica                                     Ivana Škalec, VŠS,               odgojiteljica

	VRTIĆNA SKUPINA -            "PČELICE"
	4-4,9        god
	19
	60
	Mirela Poštek, VŠS, odgojiteljica                                     Nikolina Rožić, VŠS,            odgojiteljica                            Marta Vulama                       pomoćnik djetetu s teškoćama u razvoju

	VRTIĆNA SKUPINA - "BUBAMARCI"
	4,9-5,3        god
	22
	60
	Valentina Tišljar, VŠS,   odgojiteljica                        Marina Šešerko,                      magistra primarne edukacije

	VRTIĆNA  SKUPINA - "VRAPČEKI"
	5,6-7          god
	34
	98
	Diana Zuber, VŠS,    odgojiteljica                           Ana Ivček, VŠS,                             odgojiteljica                           Klara Bočkaj, VŠS,               odgojiteljica                     

	Ukupno vrtić
	96
	278
	 

	UKUPNO
	120
	398
	 



Planirano je otvaranje područnog odjela s 3 vrtićne skupine u 2026. godini te bi Dječji vrtić ukupno imao 9 odgojno-obrazovnih skupina: 6 vrtićnih i 3 jaslične s ukupno upisanih 165 djece. Navedeno povećanje uključeno je u prijedlog Financijskog plana.
2. [bookmark: _Toc176938529]Kraći program predškole

Pravilnikom o sadržaju i trajanju programa predškole (NN 107/14)  propisuje se sadržaj i trajanje programa predškole za svu djecu u godini dana prije polaska u osnovnu školu, kako za djecu koja su polaznici dječjega vrtića, tako i za djecu te dobi koja nisu polaznici dječjega vrtića. Program predškole je obvezni program odgojno-obrazovnoga rada s djecom u godini dana prije polaska u osnovnu školu i dio je sustava odgoja i obrazovanja u Republici Hrvatskoj.
Dječji vrtić JUREK je temeljem službenih podataka koje je dostavila Krapinsko-zagorska županija uputio javni poziv za upis u kraći program predškole svim obveznicima programa predškole putem mrežnih stranica Vrtića i osobno na adresu roditelja (lipanj 2025. godine). Prema službenim podacima utvrđeno je ukupno 10 djece obveznika kraćeg programa predškole čijim roditeljima je putem javnog poziva na mrežnim stranicama vrtića i osobno poštom upućen poziv za upis u program predškole.
Od 45 djece obveznika kraćeg programa predškole, 34 djece uključeno je u redoviti desetosatni program, a 10 djece upisano je  u kraći program predškole.
Sadržaj, programske zadaće i organizacija provedbe programa predškole moraju omogućavati zadovoljavanje svih djetetovih potreba, a posebno njegovih potreba za sigurnošću, pripadnošću, ljubavlju, samopoštovanjem i poštovanjem drugih osoba te potrebe za samoostvarenjem njegovih osobnih potencijala. Program predškole mora osigurati svakom djetetu u godini dana prije polaska u osnovnu školu optimalne uvjete za razvijanje i unaprjeđivanje vještina, navika i kompetencija te stjecanje spoznaja i zadovoljavanje interesa koji će mu pomoći u prilagodbi na nove uvjete života, rasta i razvoja u školskom okruženju.
Osnovna zadaća programa predškole je razvijanje i unaprjeđivanje tjelesnih, emocionalnih, socijalnih i spoznajnih potencijala djeteta te poticanje komunikacijskih vještina potrebnih za nove oblike učenja.
Ostvarivanje ciljeva i zadaća programa predškole ostvarit će se na način da se:
igra, kao osnovni oblik aktivnosti djeteta predškolske dobi, kombinira s aktivnostima različitih područja izražavanja i stvaranja: 

Pri izboru sadržaja i aktivnosti provoditi praksu da se okvirnim sadržajima prate zbivanja u prirodi, kulturna i društvena događanja jer se isto smatra prirodnim slijedom. Važno je djeci omogućiti da svijet oko sebe promatraju i doživljavaju svim svojim osjetilima poštujući pri tom pravo izbora sudjelovanja djeteta i njegove interese. 
Dio ukupnog fonda sati realizirat će se kroz posjete, sudjelovanje na susretima i svečanostima, a u  listopadu 2025. godine i svibnju 2026. godine organizirat će se poludnevni izlet.
Sukladno broju upisane djece u kraći program predškole  i prostorno-materijalnim te organizacijskim uvjetima, kraći program predškole izvodit će se u:
1 grupa kraćeg programa predškole- 10 djece u poslijepodnevnim satima u sobi starije vrtićne skupine „Vrapčeki“.
Dinamika izvođenja programa predškole: ponedjeljkom, srijedom i četvrtkom od 16:00 do 18:45   uz poštivanje kalendara školskih praznika, državnih praznika i blagdana.
KALENDAR RADA KRAĆEG PROGRAMA PREDŠKOLE u 2025./2026.
Dinamika provođenja: ponedjeljkom, srijedom i četvrtkom 2,45 h dnevno
 Početak  1. listopad 2025.- 14 susreta
Studeni 2025.- 12 susreta
Prosinac 2025.- 9 susreta (praznici od 18. 12.)
Siječanj 2026.-  9 susreta (praznici do 9. siječnja)
Veljača 2026.- 12 susreta
Ožujak 2026.- 12 susreta
Travanj 2026.- 11 susreta (praznici od 30. OŽUJKA DO 6. TRAVNJA)
Svibanj 2025.- 12 susreta-  završetak se planira 26. ili 28. svibnja 2026. godine
UKUPNO: 91 susret x 2,45 h
UKUPNI FOND SATI:  250 sati

	Početak rada: 1. listopada 2025.

	Završetak rada: najduže do 31. svibnja 2026. godine

	Prvi dio odmora:   od  19. prosinca 2025. do 9. siječnja 2026. godine

	Drugi dio odmora:  od 30. ožujka do 7. travnja 2026.




3. Posebni kraći programi-vanjski izvođači

3.1. Posebni kraći program engleskog jezika

Program će se provoditi  dva puta tjedno po 45 minuta s djecom u  petoj, šestoj i sedmoj godini života prema programu udruge „Naučimo puno“ iz Zagreba prije ili poslije redovitog programa.  Program je odobrilo Ministarstvo znanosti i obrazovanja (KLASA: 601-02/11-01/11-01/0227, URBROJ:561-03-01/4-11-2).
Program će se provoditi od listopada 2025. do svibnja 2026.
Prostor i oprema ispunjavaju optimalne uvjete kako je propisano programom.
Roditeljima će tijekom pedagoške godine biti prezentirano napredovanje djece kroz individualne razgovore i javni nastup.

[bookmark: _Toc209085805]3.2. Program ranog učenja matematike za djecu predškolske dobi

Program ranog učenja matematike namijenjen je za djecu u dobi od navršene 4 godine  do polaska u školu u ukupnom trajanju od 30 školskih sati koji će se provoditi izvan redovitog programa. 

[bookmark: _Toc209085806]3.3. Kraći sportski programi

Zanimanje roditelja i djece za sportske sadržaje obvezuje nas da pored redovitog programa surađujemo s udrugama koje mogu djeci ponuditi verificirane programe i sadržaje za koje vrtić nema educirani kadar ili ima nedostatan broj odgojitelja.
Analizom potreba provođenja kraćih programa i na temelju interesa roditelja, ove odgojno-obrazovne godine ponudit  ćemo:
- Sportski program u organizaciji sportske udruge „KUKURIKU“ koja nudi kraće programe rolanja, nogometa, rukometa s realizacijom najkasnije do kraja mjeseca svibnja 2026. godine.
- Obuku za neplivače u organizaciji i provođenju KUHTA SPORT d.o.o. Realizacija programa planira se u veljači 2026. godinu u Terme „Jezerčica“ 

Zakonske i druge podloge na kojima se zasnivaju programi

· Zakon o predškolskom odgoju i obrazovanju (N.N, broj 10/1997, 107/2007, 94/2013, 98/2019, 57/2022, 101/2023),  
· Državni pedagoški standard predškolskog odgoja i naobrazbe (NN 63/08, 90/10)
· Zakon o ustanovama (NN 76/93, 29/97, 47/99, 35/08, 127/19, 151/22)
· Zakon o proračunu (NN 87/08, 136/12, 15/15, 144/21)                                       
· Pravilnik o proračunskim kvalifikacijama (NN 26/10, 4/2024)                         
· Pravilnik o proračunskom računovodstvu i računskom planu (NN 126/19, 108/20, 158/23, 154/24)    
· Zakon o fiskalnoj odgovornosti i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 111/18, 95/19, 83/23)


Ravnateljica:
_______________________
Božica Hrestak
